
Parlamentul României

Camera Deputaţilor

Comisia pentru muncă şi protecţie socială
	Bucureşti,
	13 iulie 2020

	Nr.
	4c-9/383


Către
BIROUL PERMANENT AL CAMEREI DEPUTAŢILOR
Vă înaintăm, alăturat, raportul asupra proiectului de Lege privind aprobarea Ordonanţei de urgenţă a Guvernului nr.82/2020 pentru aprobarea acordării unui stimulent de risc pentru personalul centrelor rezidenţiale de îngrijire şi asistenţă a persoanelor vârstnice, centrelor rezidenţiale pentru copii şi adulţi cu şi fără dizabilităţi, precum şi pentru alte categorii vulnerabile, izolate preventiv la locul de muncă, pe perioada stării de urgenţă, trimis Comisiei pentru muncă şi protecţie socială în procedură de urgenţă, cu adresa nr. PLx 383/2020 din 24 iunie 2020, pentru dezbatere şi examinare în fond.
PREŞEDINTE,
ADRIAN SOLOMON

Parlamentul României

Camera Deputaţilor

Comisia pentru muncă şi protecţie socială
	Bucureşti,
	13 iulie 2020

	Nr.
	4c-9/506


R A P O R T

asupra proiectului de Lege privind aprobarea Ordonanţei de urgenţă a Guvernului nr.82/2020 pentru aprobarea acordării unui stimulent de risc pentru personalul centrelor rezidenţiale de îngrijire şi asistenţă a persoanelor vârstnice, centrelor rezidenţiale pentru copii şi adulţi cu şi fără dizabilităţi, precum şi pentru alte categorii vulnerabile, izolate preventiv la locul de muncă, pe perioada stării de urgenţă
În temeiul art.94 şi 115 alin.(3) din Regulamentul Camerei Deputaţilor, republicat, Comisia pentru muncă şi protecţie socială a fost sesizată, prin adresa nr. PLx 383/2020 din 24 iunie 2020, cu dezbaterea pe fond, în procedură de urgenţă, a proiectului de Lege privind aprobarea Ordonanţei de urgenţă a Guvernului nr.82/2020 pentru aprobarea acordării unui stimulent de risc pentru personalul centrelor rezidenţiale de îngrijire şi asistenţă a persoanelor vârstnice, centrelor rezidenţiale pentru copii şi adulţi cu şi fără dizabilităţi, precum şi pentru alte categorii vulnerabile, izolate preventiv la locul de muncă, pe perioada stării de urgenţă.
Proiectul de lege are ca obiect de reglementare aprobarea cadrului legal în vederea acordării unui stimulent de risc în sumă fixă, de 1.150 lei brut, pentru personalul centrelor rezidenţiale de îngrijire şi asistenţă a persoanelor vârstnice, centrelor rezidenţiale pentru copii şi adulţi, cu şi fără dizabilităţi, precum şi pentru alte categorii vulnerabile, izolate preventiv la locul de muncă, pe perioada stării de urgenţă.
Proiectul de lege a fost adoptat de Senat în şedinţa din 16 iunie 2020.
La întocmirea prezentului raport, Comisia a avut în vedere:

· avizul favorabil al Consiliului Legislativ (nr.492/25.05.2020)

· avizul favorabil al Comisiei pentru drepturile omului, culte şi problemele minorităţilor naţionale 
(nr.4c-6/356/29.06.2020)

· punctul de vedere al Guvernului, exprimat în cadrul dezbaterilor.

La dezbaterile care au avut loc în şedinţa online comisiei din 7 iulie 2020 au participat, în conformitate cu prevederile art.55 din Regulamentul Camerei Deputaţilor, republicat, dl Alin Ignat, Secretar de Stat în cadrul Ministerului Muncii şi Protecţiei Sociale.
La lucrările comisiei şi-au înregistrat prezenţa 24 deputaţi, din totalul de 24 de membri ai comisiei.

Raportul comisiei a fost adoptat cu unanimitate de voturi.
Proiectul de lege face parte din categoria legilor organice, conform prevederilor art.73 alin.(3)  din Constituţia României, republicată.

Camera Deputaţilor este Cameră decizională, potrivit prevederilor art.75 din Constituţia României şi ale art.91 din Regulamentul Camerei Deputaţilor, republicat.
În urma finalizării dezbaterilor, Comisia propune Plenului Camerei Deputaţilor, adoptarea proiectului de lege cu amendamente, redate în anexa care face parte integrantă din prezentul raport. 




PREŞEDINTE,





SECRETAR,




Adrian Solomon





Violeta Răduţ

Întocmit,

Consilier parlamentar Lidia Vlădescu

ANEXA
AMENDAMENTE ADMISE

În urma dezbaterilor, Comisia propune adoptarea proiectului de lege cu următoarele amendamente:

	Nr. crt.
	Text ordonanţa de urgenţă
	Text adoptat de Senat
	Text propus de comisie

(autor amendament)
	Motivare

	1. 
	__
	Titlul legii

Lege privind aprobarea Ordonanţei de urgenţă a Guvernului nr.82/2020 pentru aprobarea acordării unui stimulent de risc pentru personalul centrelor rezidenţiale de îngrijire şi asistenţă a persoanelor vârstnice, centrelor rezidenţiale pentru copii şi adulţi cu şi fără dizabilităţi, precum şi pentru alte categorii vulnerabile, izolate preventiv la locul de muncă, pe perioada stării de urgenţă

	Lege privind respingerea Ordonanţei de urgenţă a Guvernului nr.82/2020 pentru aprobarea acordării unui stimulent de risc pentru personalul centrelor rezidenţiale de îngrijire şi asistenţă a persoanelor vârstnice, centrelor rezidenţiale pentru copii şi adulţi cu şi fără dizabilităţi, precum şi pentru alte categorii vulnerabile, izolate preventiv la locul de muncă, pe perioada stării de urgenţă
Autori: membrii comisiei

	Pentru respectarea normelor de tehnică legislativă, având în vedere modificările propuse prin prezentul raport.

	2. 
	__
	Articol unic. – Se aprobă Ordonanța de urgență a Guvernului nr.82 din 21 mai 2020 pentru aprobarea acordării unui stimulent de risc pentru personalul centrelor rezidenţiale de îngrijire şi asistenţă a persoanelor vârstnice, centrelor rezidenţiale pentru copii şi adulţi cu şi fără dizabilităţi, precum şi pentru alte categorii vulnerabile, izolate preventiv la locul de muncă, pe perioada stării de urgenţă, publicată în Monitorul Oficial al României, Partea I, nr.447 din 27 mai 2020.


	Articol unic. – Se respinge Ordonanța de urgență a Guvernului nr.82 din 21 mai 2020 pentru aprobarea acordării unui stimulent de risc pentru personalul centrelor rezidenţiale de îngrijire şi asistenţă a persoanelor vârstnice, centrelor rezidenţiale pentru copii şi adulţi cu şi fără dizabilităţi, precum şi pentru alte categorii vulnerabile, izolate preventiv la locul de muncă, pe perioada stării de urgenţă, publicată în Monitorul Oficial al României, Partea I, nr.447 din 27 mai 2020.

Autori: membrii comisiei 
	Prin apariţia Legii nr.82/2020, de aprobare a OUG nr.43/2020, s-a extins categoria de beneficiari, în sensul acordării stimulentului de inserţie în cuantum de 2500 de lei şi personalului din centrele rezidenţiale la care se face referire în prezenta ordonanţă de urgenţă. 

Pentru evitarea unei duble reglementări şi acordarea a două sporuri prevăzute în două acte normative distincte, în cuantumuri diferite, 
s-a considerat că textul OUG nr.43/2020, cu modificările şi completările intervenite atât prin legea de aprobarea a acesteia, cât şi prin  OUG nr.64/2020, este acoperitor pentru acordarea stimulentului personalului centrelor rezidenţiale de îngrijire şi asistenţă a persoanelor vârstnice, centrelor rezidenţiale pentru copii şi adulţi cu şi fără dizabilităţi, precum şi pentru alte categorii vulnerabile.



	3. 
	Titlul ordonanţei

Ordonanţă de urgenţă pentru aprobarea acordării unui stimulent de risc pentru personalul centrelor rezidenţiale de îngrijire şi asistenţă a persoanelor vârstnice, centrelor rezidenţiale pentru copii şi adulţi, cu şi fără dizabilităţi, precum şi pentru alte categorii vulnerabile, izolate preventiv la locul de muncă, pe perioada stării de urgenţă

	
	
	

	4. 
	Art. 1. - (1) Se aprobă acordarea unui stimulent de risc în suma fixă de 1.150 lei brut pentru angajaţii centrelor rezidenţiale de îngrijire şi asistenţă a persoanelor vârstnice, centrelor rezidenţiale pentru copii şi adulţi, cu şi fără dizabilităţi, precum şi pentru angajaţii centrelor rezidenţiale destinate altor categorii vulnerabile, publice şi private, prevăzute în Nomenclatorul serviciilor sociale, aprobat prin Hotărârea Guvernului nr. 867/2015, cu modificările şi completările ulterioare, care au fost izolaţi preventiv la locul de muncă pe perioada stării de urgenţă.

(2) Stimulentul de risc prevăzut la alin. (1) se acordă o singură dată şi nu poate fi fracţionat.

(3) Stimulentul de risc nu se cuprinde în baza lunară de calcul al contribuţiei de asigurări sociale, contribuţiei de asigurări sociale de sănătate, respectiv al contribuţiei asiguratorie pentru muncă, reglementată la titlul V "Contribuţii sociale obligatorii" din Legea nr. 227/2015 privind Codul fiscal, cu modificările şi completările ulterioare.

(4) Furnizorii de servicii sociale au obligaţia de a fi acreditaţi, iar serviciile sociale prevăzute la alin. (1) din subordinea lor să fie licenţiate sau, după caz, să deţină aviz de înfiinţare sau reorganizare sau plan de restructurare avizat.

(5) Stimulentul de risc se plăteşte din fondul de salarii al furnizorului de servicii sociale. Sumele necesare plăţii stimulentului de risc se asigură de la bugetul de stat, prin bugetul Ministerului Muncii şi Protecţiei Sociale, de la poziţii distincte de cheltuieli, respectiv transferuri către bugetele locale pentru furnizorii de servicii sociale publice şi transferuri către furnizorii de servicii sociale private.

(6) Pentru a beneficia de sumele de la bugetul de stat prevăzute la alin. (5), furnizorul de servicii sociale transmite agenţiei pentru plăţi şi inspecţie socială judeţene, respectiv a municipiului Bucureşti în a cărei rază teritorială îşi are sediul social, în format electronic, direct sau prin punctul de contact unic electronic, conform Hotărârii Guvernului nr. 922/2010 privind organizarea şi funcţionarea Punctului de contact unic electronic, o solicitare de alocare a fondurilor însoţită de lista nominală a personalului prevăzut la alin. (1) şi numărul de zile de izolare la locul de muncă efectuate.

(7) Agenţia Naţională pentru Plăţi şi Inspecţie Socială centralizează de la nivelul agenţiilor pentru plăţi şi inspecţie socială judeţene, respectiv a municipiului Bucureşti solicitările primite de la furnizorii de servicii sociale şi le transmite Ministerului Muncii şi Protecţiei Sociale în termen de 5 zile lucrătoare de la primirea solicitărilor.
(8) Plata sumelor prevăzute la alin. (5) se efectuează de Ministerul Muncii şi Protecţiei Sociale în termen de maximum 10 zile lucrătoare de la primirea centralizatoarelor de la Agenţia Naţională pentru Plăţi şi Inspecţie Socială.


	
	
	

	5. 
	Art.2. - (1) Se aprobă decontarea din fonduri europene aferente Programului operaţional "Capital uman", conform regulilor de eligibilitate stabilite la nivelul programului şi, respectiv, al ghidurilor solicitantului, a stimulentului de risc prevăzut la art. 1 alin.(1).

(2) Decontarea prevăzută la alin. (1) se face în limita sumelor alocate în acest scop în cadrul Programului operaţional "Capital uman".

(3) Autoritatea de management virează sumele cuvenite a fi rambursate beneficiarului, aferente cheltuielilor cu acordarea stimulentului de risc, efectuate de la alte poziţii ale clasificaţiei bugetare decât titlul 58 "Proiecte cu finanţare din fonduri externe nerambursabile, aferente cadrului financiar 2014-2020", în contul de venituri 46.00.04 "Alte sume primite din fonduri de la Uniunea Europeană, pentru programele operaţionale finanţate din cadrul financiar 2014-2020", corespunzător bugetului din care s-a asigurat iniţial finanţarea cheltuielilor respective.


	
	
	

	6. 
	Art.3. - Sumele acordate potrivit prevederilor prezentei ordonanţe de urgenţă nu reprezintă venituri în sensul art. 8 alin. (1) din Legea nr. 416/2001 privind venitul minim garantat, cu modificările şi completările ulterioare, şi nu sunt supuse executării silite.

